МИНИСТЕРСТВО НА ВЪТРЕШНИТЕ РАБОТИ
А К А Д Е М И Я  
ЗАПОВЕД

№ 4581з-2071/02.10.2026 г.

	ОТНОСНО: 
	Обявяване на конкурс за заемане на академичнa длъжност ПРОФЕСОР, ВИСШЕ УЧИЛИЩЕ за служител във факултет „Полиция“ при Академията на МВР


На основание чл. 49, ал. 4, т. 4 от Закона за Министерството на вътрешните работи и чл. 3, ал. 1 и чл. 29, ал. 4 и ал. 5 от Закона за развитие на академичния състав в Република България, чл. 62, ал. 1 от Правилника за прилагане на ЗРАСРБ и Протокол 5 (рег. № 4581р-15697/16.09.2026 г.) на Академичния съвет при Академия на МВР
I. ОБЯВЯВАМ конкурс за заемане на ½  (половин) академична длъжност ПРОФЕСОР, ВИСШЕ УЧИЛИЩЕ за служители по чл. 142, ал. 3 от Закона за МВР от област на висшето образование: 3. „Социални, стопански и правни науки“, професионално направление 3.7. „Администрация и управление“, учебните дисциплини „Основи на управлението“ и „Управление на човешките ресурси“, както следва:

ФАКУЛТЕТ „Полиция“
КАТЕДРА „Психология и управление на полицията”

ПРОФЕСОР, ВИСШЕ УЧИЛИЩЕ – ½  (половин) вакантна длъжност.
II. ИЗИСКВАНИЯ към кандидатите за участие в подборната процедура:

1. Да имат придобита минимална образователна и научна степен на висшето образование „доктор”;
2. Области на висшето образование: 3. „Социални, стопански и правни науки“;
3. Професионални направления: 3.7. „Администрация и управление“;
4. Към крайната дата за подаване на заявленията за участие в конкурса да имат минимален професионален стаж 5 (пет) години на академична длъжност „асистент”, „главен асистент” или „преподавател“, включително хоноруван, или да е бил член на научноизследователски екип в същото или в друго висше училище или научна организация, или специалист от практиката, с доказани постижения в своята област, или да е упражнявал художественотворческа дейност, или да има минимален общо професионален стаж 5 (пет) години, от които не по-малко от 2 (две) години на длъжност „доцент“ в същото или в друго висше училище или научна организация; 

5. Да не са временно отстранени от длъжност.

6. Да отговарят на минималните национални изисквания по чл. 2б, ал. 2 и 3, съответно на изискванията по чл. 2б, ал. 5 от ЗРАСРБ;
7. да нямат доказано по законоустановения ред плагиатство или недостоверност на представените научни данни в научните трудове
III. НЕОБХОДИМИ ДОКУМЕНТИ и срок на подаването им:
Кандидатите, които отговарят на изискванията по т. ІІ, в срок 2 /два/ месеца от обявяването на конкурса в „Държавен вестник“ да подадат в сектор „Човешки ресурси, правно обслужване, международно сътрудничество и проекти” при Академията на МВР: 

1. Заявление до ректора на Академията на МВР; 
2. Автобиография;

3. Лична карта;

4. Творческа автобиография, която включва информация за учебната и научноизследователската работа на кандидата;

5. Нотариално заверено копие на диплома за завършено висше образование (при издадена диплома от чуждестранно учебно заведение - удостоверение за признато образование);
6. Нотариално заверено копие на диплома за образователна и научна степен на висшето образование „доктор“;
7. Резюме на научните трудове, публикувани след защитата на докторската дисертация;

8. Да представят публикуван монографичен труд или равностойни публикации в специализирани научни издания или доказателства за съответни на тях художественотворчески постижения в областта на изкуствата, които да не повтарят представените за придобиване на образователната и научна степен „доктор“ и за придобиването на научната степен „доктор на науките“ и за заемане на академичната длъжност "доцент";
9. Справка за изпълнение на минималните национални изисквания по чл. 2б, ал. 2 и 3, съответно на изискванията по чл. 2б, ал. 5, както и справка за оригиналните научни приноси, към които се прилагат съответните доказателства, определени в ЗРАСРБ и ППЗРАСРБ и ПУДАМВР;
10. Оригинални научноизследователски трудове, публикации, изобретения и други научни и научно-приложни резултати;
11. Медицинско свидетелство (за работа);
12. Документ за трудов стаж;

13. Други документи, удостоверяващи интересите и постиженията на кандидата в съответната научна област.
За дата на подаване на документите от кандидатите да се счита датата на завеждане на същите в деловодството на АМВР, бул. „Александър Малинов” № 1.

Не се приемат документи, подадени след срока по точка III.

IV. НАЧИН ЗА ПРОВЕЖДАНЕ на конкурсната процедура:
1. При условията и по реда на Закона за развитие на академичния състав в Република България, Правилника за прилагане на ЗРАСРБ и Правилника за устройството и дейността на Академията на МВР.
2. Научното жури се определя със заповед на ректора на Академия на МВР.
V. ОПРЕДЕЛЯМ състав на комисията, която да допусне кандидатите до участие в конкурсната процедура: 


ПРЕДСЕДАТЕЛ: ………………………………………………………………….

ЧЛЕНОВЕ: …………………………………………………………………………
VI. Отдел „Секретариат, комендатура и оркестър“ да създаде организация по реда на Раздел III на Закона за развитие на академичния състав в Република България (ЗРАСРБ) и Правилника за прилагане на ЗРАСРБ.



Сектор „Човешки ресурси и правно обслужване“ да организира публикуването на обявлението за конкурсната процедура в „Държавен вестник”, на Интернет страницата на Академия на МВР и на страницата на дирекция „Човешки ресурси“ - МВР.



Копие от заповедта да се изпрати на сектор ЧРПО, на председателя и членовете комисията – за изпълнение, на Милена Стефанова – главен експерт в сектор „Секретариат“ към отдел „Секретариат, комендатура и оркестър“ при АМВР и дирекция „Човешки ресурси“ – МВР - за сведение
РЕКТОР: /п/

